พงศกร รอดชมภู

พลโท **พงศกร รอดชมภู** (เกิด 11 ตุลาคม พ.ศ. 2498) เป็นอดีตนายทหารและนักการเมืองชาวไทย อดีตสมาชิกสภาผู้แทนราษฎรแบบบัญชีรายชื่อและรองหัวหน้าพรรค สังกัดพรรคอนาคตใหม่ อดีตประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ สภาผู้แทนราษฎร อดีตรองเลขาธิการสภาความมั่นคงแห่งชาติ

## ประวัติ
พลโท พงศกร (ชื่อเดิม ทรงพล) สำเร็จการศึกษาจากโรงเรียนเตรียมทหาร รุ่นที่ 14 (รุ่นเดียวกับพลอากาศเอกตรีทศ สนแจ้ง อดีตผู้บัญชาการทหารอากาศ, พลเอกธีรชัย นาควานิช อดีตผู้บัญชาการทหารบก, พลเอก นิพัทธ์ ทองเล็ก อดีตปลัดกระทรวงกลาโหม, นาวาอากาศเอกวีระยุทธ ดิษยะศริน อดีตพระสวามีในสมเด็จเจ้าฟ้าฯ กรมพระศรีสวางควัฒน วรขัตติยราชนารี, พลเอกอักษรา เกิดผล อดีตประธานคณะที่ปรึกษากองทัพบก, และพลเอกอุดมเดช  สีตบุตร อดีตผู้บัญชาการทหารบก) วิทยาศาสตร์บัณฑิต (วิศวกรรมศาสตร์) โรงเรียนนายร้อยพระจุลจอมเกล้า รุ่นที่ 25 นิติศาสตรบัณฑิต มหาวิทยาลัยสุโขทัยธรรมาธิราช พัฒนบริหารศาสตรมหาบัณฑิตทางพัฒนาการเศรษฐกิจ สถาบันบัณฑิตพัฒนบริหารศาสตร์ ศิลปศาสตรมหาบัณฑิต (การทหาร) โรงเรียนเสนาธิการทหารบก และรัฐศาสตรดุษฎีบัณฑิต จุฬาลงกรณ์มหาวิทยาลัย

## การทำงาน
### การทหาร
พลโท พงศกร เริ่มรับราชการทหารในตำแหน่งผู้บังคับหมวดปืนเล็ก กองพันทหารราบที่ 3 กรมทหารราบที่ 1 มหาดเล็กรักษาพระองค์ ผู้บังคับกองพันพัฒนาที่ 1 กองทัพภาคที่ 1 ผู้อำนวยการกองนโยบายและแผน กรมกิจการพลเรือนทหาร ก่อนจะโอนย้ายเป็นรองเลขาธิการสภาความมั่นคงแห่งชาติ ที่ปรึกษานายกรัฐมนตรีฝ่ายข้าราชการประจำ นอกจากนี้ยังเป็นผู้ช่วย ศึกษา และแก้ไขกฎหมายในคณะอนุกรรมการของสภาผู้แทนราษฎรสมัยปี 2554 - 2557 อีกด้วย

### การเมือง
พงศกรได้สมัครเข้าร่วมกับพรรคอนาคตใหม่ และได้ดำรงตำแหน่งรองหัวหน้าพรรค โดยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พงศกรลงสมัคร สส.แบบบัญชีรายชื่อลำดับที่ 6 และได้รับเลือกตั้ง

หลังคำตัดสินให้ยุบพรรคอนาคตใหม่ พร้อมกับตัดสิทธิ์กรรมการบริหารพรรคเป็นเวลา 10 ปี พงศกรและอดีตสมาชิกพรรคอีก 11 คนที่ถูกตัดสิทธิ์ย้ายมาทำงานที่ คณะก้าวหน้า

#### ประวัติการลงสมัครรับเลือกตั้ง สส.
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 บัญชีรายชื่อ สังกัดพรรคอนาคตใหม่

## ข้อวิจารณ์
พลโท พงศกร เป็นหนึ่งในนายทหารนอกราชการที่ยังคงพักอาศัยในบ้านพักของทางราชการ แม้ว่าจะเกษียณอายุราชการมาหลายปีแล้ว ซึ่งขัดแย้งกับแนวทางของพรรคอนาคตใหม่ ที่ผลักดันเรื่องการปฏิรูประบบราชการทหาร จนนำไปสู่การประกาศลาออกจากตำแหน่งรองหัวหน้าพรรคอนาคตใหม่ของพลโท พงศกร ในเวลาต่อมาแจ้งมีทรัพย์สินทั้งสิ้น 8,699,362 บาท เป็นเงินฝาก 7 บัญชี 240,362 บาท ที่ดิน 1 แปลง 4,450,000 บาท โรงเรือนและสิ่งปลูกสร้าง (บ้าน) 1 หลัง 3 ล้านบาท รถยนต์ 1 คัน 3 แสนบาท สิทธิและสัมปทาน 1 รายการ (ประกันชีวิต) 4 แสนบาท ทรัพย์สินอื่น 3 รายการ (พระและรูปหล่อบูชา 15 หน่วย 50,000 บาท, นาฬิกา 3 เรือน 219,000 บาท อาวุธปืน 1 กระบอก 40,000 บาท) รวม 309,000 บาท

มีหนี้สินทั้งสิ้น 21,968,750 บาท เป็นหนี้สินที่มีหลักฐานเป็นหนังสือกับ พ.ท.หญิง ฐิติยา รังสิตพล ลงวันที่ 2 ธ.ค. 2544 ยอดหนี้คงเหลือ 21,968,750 บาท

แจ้งรายได้ต่อปี โดยประมาณ 2,346,720 บาท เป็นเงินเดือน ส.ส. 1,362,720 บาท เบี้ยประชุม 72,000 บาท เงินบำนาญ 912,000 บาท มีรายจ่ายรวม 1,510,668 บาท เป็นค่าใช้จ่ายส่วนตัว 9 แสนบาท ค่าใช้จ่ายในครอบครัว 2 แสนบาท ค่าเบี้ยประกัน 30,668 บาท ค่าใช้จ่ายในการท่องเที่ยว 300,000 บาท บริจาค 80,000 บาท

ทรัพย์สินที่น่าสนใจคือ โรงเรือนและสิ่งปลูกสร้าง 1 หลัง ตั้งอยู่เลขที่ xx (ปกปิด) ซ.เพชรเกษม 24 เป็นบ้านของมารดา แต่ตั้งอยู่บนที่ดินของผู้ยื่น (พล.ท.พงศกร) บนโฉนดเลขที่ 2628 ที่อยู่ระหว่างออกโฉนดใหม่ ไม่ระบุวันเดือนปีที่ได้มา มูลค่า 3 ล้านบาท

## เครื่องราชอิสริยาภรณ์

## อ้างอิง

## แหล่งข้อมูลอื่น

หมวดหมู่:ทหารบกชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคอนาคตใหม่
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากสาขาวิชานิติศาสตร์ มหาวิทยาลัยสุโขทัยธรรมาธิราช
หมวดหมู่:บุคคลจากคณะพัฒนาการเศรษฐกิจ สถาบันบัณฑิตพัฒนบริหารศาสตร์
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.